b'\n_START_ARTICLE_\nPetras \xc5\xa0ven\xc4\x8dianas\n_START_SECTION_\nBiografija\n_START_PARAGRAPH_\n1954\xc2\xa0m. baig\xc4\x97 Vabalninko Balio Sruogos vidurin\xc4\x99 mokykl\xc4\x85. 1954\xe2\x80\x931959\xc2\xa0m. Kauno politechnikos instituto (KPI) Mechanikos fakultete studijavo pramon\xc4\x97s \xc5\xa1ilumin\xc4\x99 energetik\xc4\x85._NEWLINE_1959\xc2\xa0m. KPI (nuo 1990\xc2\xa0m. KTU) \xc5\xa0ilumini\xc5\xb3 varikli\xc5\xb3 katedros asistentas, nuo 1960\xc2\xa0m. neakivaizdinio skyriaus ved\xc4\x97jas, 1963\xe2\x80\x931975\xc2\xa0m. prorektorius neakivaizdinio ir vakarinio mokymo reikalams. 1970\xc2\xa0m. Lietuvos moksl\xc5\xb3 akademijos Fizikini\xc5\xb3 ir technini\xc5\xb3 energetikos problem\xc5\xb3 institute baig\xc4\x97 aspirant\xc5\xabr\xc4\x85, technikos moksl\xc5\xb3 kandidatas.  1974\xe2\x80\x931985\xc2\xa0m. Mechanikos fakulteto \xc5\xa0ilumin\xc4\x97s energetikos katedros ved\xc4\x97jas. 1975\xc2\xa0m. sta\xc5\xbeavosi JAV mokslo centruose. 1979\xc2\xa0m. docentas. 1980\xe2\x80\x931992\xc2\xa0m. Mechanikos fakulteto dekanas.  2000\xe2\x80\x932004\xc2\xa0m. Lietuvos \xc5\xa1ilumin\xc4\x97s technikos in\xc5\xbeinieri\xc5\xb3 asociacijos direktorius._NEWLINE_Jo r\xc5\xabpes\xc4\x8diu ir pastangomis KPI suprojektuotas ir pastatytas priestatas, kuriame \xc4\xafrengtos kuro deginimo, katil\xc5\xb3, krosni\xc5\xb3, kuro tiekimo mokomosios laboratorijos. Katedroje suorganizavo kuro deginimo esant minimalioms toksogen\xc5\xb3 i\xc5\xa1lakoms mokslinio tyrimo krypt\xc4\xaf. Studentams skait\xc4\x97 termodinamikos, krosni\xc5\xb3, kuro tiekimo, biosferos apsaugos \xc5\xa1ilumin\xc4\x97je energetikoje kursus, vadovavo kursiniam ir diplominiam projektavimui. _NEWLINE_Su bendradarbiais paskelb\xc4\x97 per 80 mokslini\xc5\xb3 straipsni\xc5\xb3, para\xc5\xa1\xc4\x97 ir i\xc5\xa1spausdino daug metodini\xc5\xb3 darb\xc5\xb3.'